කොස්ගම  සාලාව යුද හමුදා කඳවුරේ ඇති වූ ගින්න අද උදෑසන වන විට මුළුමනින්ම මැඩපැවැත්වීමට හැකි වූ බව බස්නාහිර ආරක්ෂක සේනා ආඥාපති මේජර් ජෙනරාල් සුදන්ත රණසිංහ මහතා පවසනවා.මේ අතර යුද හමුදා කඳවුරේ ඇති වූ ගින්න සම්බන්ධයෙන් අපරාධ පරීක්ෂණ දෙපාර්තමේන්තුව සහ යුද හමුදාව වෙන වෙනම විමර්ශන ආරම්භ කර තිබෙනවා.ඇති වූ තත්ත්වය සම්බන්ධයෙන් සාකච්ඡා කිරීමට ආරක්ෂක මණ්ඩලයද අද පෙරවරුවේ රැස් වුණා.අග්‍රාමාත්‍ය රනිල් වික්‍රමසිංහ මහතාද අද පස්වරුවේ කොස්ගමල සාලාව ප්‍රදේශයේ නිරීක්ෂණ චාරිකාවක නිරතවෙමින් වත්මන් තත්වය පිළිබඳව සොයා බැලුවා.